Blaze7451/Wiki-th-20250601 huggingface dataset:
มาซากาซุ โมริตะ

มาซากาซุ โมริตะ (Morita Masakazu) เป็นนักแสดงและนักพากย์ชายชาวญี่ปุ่น เดิมเคยเป็นนักแสดงมาก่อน แต่หลังจากที่ได้มาเป็นนักแสดงโมชั่นแอคเตอร์ พร้อมกับพากย์เสียง ทีดัส ในเกมไฟนอลแฟนตาซี X ก็ทำให้ชื่อของเขากลายเป็นที่รู้จักในวงกว้างมากขึ้นทั้งในประเทศญี่ปุ่นและต่างประเทศ ปัจจุบันโมริตะจึงมีงานพากย์มากกว่างานแสดงไปแล้ว โดยบทที่สร้างชื่อเสียงในฐานะนักพากย์ให้แก่เขาคือ อิจิโกะ จากเรื่อง เทพมรณะ

**ประวัติ**
วันเกิด : 21 ตุลาคม พ.ศ. 2515
บ้านเกิด : โตเกียว ประเทศญี่ปุ่น 
สังกัด : อาโอนิโปรดักชัน 

**ผลงาน**

**แอนิเมชัน**
 เทพมรณะ รับบทเป็น คุโรซากิ อิจิโกะ- กันดั้มซี้ดเดสทินี รับบทเป็น อาล์ว นีเดอร์- นักชกจ้าวสังเวียน รับบทเป็น ทากามิเนะ ริวจิ- เซนต์เซย่า ภาคฮาเดส เดอะ แชปเตอร์ อินเฟอร์โน รับบทเป็น เปกาซัส เซย่า- เมเจอร์ ภาค 2 รับบทเป็น ซาโต้ โทชิยะ- ปุปะจังหวะฮา รับบทเป็น เฮียวโด มาซารุ- คินอิโระ โนะ คอร์ดา รับบทเป็น ฮิฮาระ คาซึกิ- สงครามผงาดบัลลังก์จิ๋นซี รับบทเป็น หลี่ซิ่น

**เกม**
 ไฟนอลแฟนตาซี X รับบทเป็น ทีดัส- ไฟนอลแฟนตาซี X-2 รับบทเป็น ทีดัส, ชูอิน- คิงด้อมฮาร์ทส รับบทเป็น ทีดัส- คินอิโระ โนะ คอร์ดา(La corda 'd oro ~primo passo~) รับบทเป็น ฮิฮาระ คาซึกิ-  (Kessen III) รับบทเป็น โมริ รันมารุ, อุเอสุงิ คาเคคัตสึ- เซ็นโงคุ BASARA 2 รับบทเป็น มาเอดะ เคจิ- โทคิเมคิ เมโมเรียล เกิร์ลสไซด์ 2nd Kiss รับบทเป็น ซาเอกิ เทรุ- บาคุมัตสึเร็นกะ ชินเซ็นกุมิ รับบทเป็น คอนโด อิซามิ
*เก็นชินอิมแพกต์ รับบทเป็น โทมะ

**โมชั่นแอคเตอร์**
 ไฟนอลแฟนตาซี VIII แสดงเป็น เซล, ซิด- ไฟนอลแฟนตาซี X แสดงเป็น ทีดัส, อานิคิ- ไฟนอลแฟนตาซี X-2 แสดงเป็น ทีดัส, ชูอิน, อานิคิ- ไฟนอลแฟนตาซี VII แอดเวนต์ชิลเดรน 

**แหล่งข้อมูลอื่น**
  ประวัติส่วนตัวในเว็บต้นสังกัด (อาโอนิโปรดักชัน) date=2007-09-27  
หมวดหมู่:นักพากย์ชายชาวญี่ปุ่น
หมวดหมู่:บุคคลจากโตเกียว
หมวดหมู่:ศิลปินสังกัดโซนีมิวสิกเอนเตอร์เทนเมนต์เจแปน
แคนดี้ แคนดี้ สาวน้อยจอมแก่น

แคนดี้ แคนดี้ สาวน้อยจอมแก่น (Kyandi Kyandi; Candy Candy) เป็นการ์ตูนญี่ปุ่น ผลงานอมตะของ "ยูมิโกะ อิการาชิ" เนื้อเรื่องโดย "เคียวโกะ มิซูกิ" พิมพ์ครั้งแรกที่ญี่ปุ่นในปี พ.ศ. 2518 มีความยาวทั้งสิ้น 9 เล่มจบ ส่วนฉบับภาษาไทยได้รับลิขสิทธิ์โดยสำนักพิมพ์วิบูลย์กิจ จัดพิมพ์เมื่อปี 2537 ในรูปแบบปกแข็ง 5 เล่มจบ แต่ก่อนหน้านั้นเคยจัดพิมพ์โดยสำนักพิมพ์ยอดธิดาในช่วงปี 2522 และ สำนักพิมพ์สยามสปอร์ต (ยุคไม่มีลิขสิทธิ์) 7 เล่มจบ ปัจจุบันจัดว่าเป็นหนังสือการ์ตูนที่เป็นที่ต้องการมาก บางเว็บไซต์มีการจัดประมูลในราคาหลักพัน
แคนดี้ แคนดี้ สาวน้อยจอมแก่น ถูกสร้างเป็นอนิเมะออกอากาศในประเทศญี่ปุ่นเมื่อปี พ.ศ. 2519 และออกอากาศในประเทศไทยเมื่อปี พ.ศ. 2521 และหลังจากนั้นต่อมาอีก 14 ปี ก็ได้มีการจัดทำใหม่เป็นภาพยนตร์อนิเมะสำหรับออกฉายในโรงภาพยนตร์ ความยาว 26 นาที เมื่อปี พ.ศ. 2535

**เนื้อเรื่อง**
แคนดี้ แคนดี้ สาวน้อยจอมแก่น เป็นเรื่องราวของแคนดี้ ไวท์ เด็กสาวกำพร้าคนหนึ่งที่เติบโตมาในสถานเลี้ยงเด็กกำพร้าเล็กๆ ณ หมู่บ้านแห่งหนึ่งที่รัฐมิชิแกน สหรัฐอเมริกา เมื่ออายุได้ประมาณ 10 กว่าปี แคนดี้ได้ถูกขอไปเป็นเพื่อนคุยให้แก่คุณหนูอิไลซ่าแห่งตระกูลอาเดรย์ แคนดี้ต้องทนกับการกลั่นแกล้งสารพัด แม้จะต้องเจอความลำบากหลายๆประการแต่แคนดี้ก็ยังยิ้มได้เพราะมีเพื่อนที่คอยเป็นกำลังใจให้ทั้ง 3 คนคือ สแตร์ อาร์ชี่ และแอนโธนี่ แห่งตระกูลอันเดร รวมถึงเจ้าชายบนเนินเขาที่แคนดี้เคยเจอเพียงครั้งเดียวเมื่อสมัยเด็กๆ ซึ่งกลายเป็นกำลังใจสำคัญในการที่จะทนต่อสู้กับความลำบาก
วันหนึ่ง แคนดี้ได้กลายมาเป็นลูกบุญธรรมของท่านลุงวิลเลี่ยม ซึ่งเป็นผู้ที่มีอำนาจมากที่สุดในตระกูลอันเดร ชีวิตของแคนดี้เปลี่ยนไปจากหน้ามือเป็นหลังมือ อย่างไรก็ดี ความทุกข์ก็ไม่ได้หายไปจากชีวิตของแคนดี้ เธอต้องสูญเสียคนสำคัญไป สายลมแห่งโชคชะตาได้พัดพาชีวิตของแคนดี้ไปยังอังกฤษ ณ โรงเรียนประจำ แคนดี้ได้พบกับหนุ่มน้อยผู้ซึ่งเป็นทายาทของตระกูลแกรนด์เชสเตอร์ ตระกูลใหญ่แห่งอังกฤษ และเขาคนนี้คือผู้ที่ทำให้ชีวิตของแคนดี้ต้องเปลี่ยนแปลงครั้งใหญ่ สุดท้ายแคนดี้ได้กลับมาที่อเมริกาอีกครั้ง ที่นั่น เธอต้องพบความจริงบางอย่าง ซึ่งเป็นความจริงที่ทำให้ภาพฝันอันแสนไกลของเธอมาปรากฏตรงหน้า

**ตัวละคร**

**รายชื่อตอน**

**อ้างอิง**

**แหล่งข้อมูลอื่น**
  candycandy.net เว็บไซต์อย่างเป็นทางการของ ยูมิโกะ อิการาชิ  -  Nagita Keiko Office Home Page เว็บไซต์อย่างเป็นทางการของ เคียวโกะ มิซุกิ 
หมวดหมู่:ข้อโต้เถียงในการ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
หมวดหมู่:โทเอแอนิเมชัน
หมวดหมู่:การ์ตูนญี่ปุ่น
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2519
หมวดหมู่:รายการโทรทัศน์ของทีวีอาซาฮี
วงศ์ปลาช่อน

วงศ์ปลาช่อน (Snakehead fish) ปลาในวงศ์นี้มีรูปร่างเรียวทรงกระบอก ส่วนหัวโตจะงอยปากยื่น ปากกว้าง ตาโต มีฟันเป็นเขี้ยวบนขากรรไกร หัวด้านบนราบ ถ้าดูจากตอนบนจะโค้งมนคล้ายงู ลำตัวค่อนข้างกลม ครีบหลังและครีบก้นยาว ครีบหางปลายมน ครีบอกใหญ่ ครีบท้องเล็ก เกล็ดมีขนาดใหญ่มีขอบเรียบ  ปลาช่อนมีอวัยวะช่วยหายใจเป็นหลืบเนื้อสีแดงอยู่ในคอหอย เรียกว่า Suprabranchia จึงสามารถอยู่ในแหล่งน้ำที่มีออกซิเจนต่ำได้ ใช้ชื่อวงศ์ว่า Channidae (/ชาน-นิ-ดี้/)
แพร่พันธุ์โดยการวางไข่โดยตัวผู้และตัวเมียช่วยกันปรับพื้นที่น้ำตื้น ๆ ให้เป็นแปลงกลม แล้ววางไข่ลอยเป็นแพ ตัวผู้เป็นผู้ดูแลไข่จนไข่ฟักเป็นตัวแล้วเลี้ยงลูกปลาจนโต เรียกว่า "ลูกครอก" ซึ่งมีสีแดงหรือส้ม รูปร่างคล้ายพ่อแม่ จากนั้นจึงปล่อยให้หากินเอง
พบในเขตร้อนของทวีปแอฟริกาและเอเชีย ปัจจุบันพบทั้งสิ้น 31 ชนิด  (และยังมีอีกหลายชนิดที่ยังไม่ได้อนุกรมวิธาน) แบ่งเป็น 2 สกุล  คือ  Channa 28 ชนิด พบในทวีปเอเชีย  และ Parachanna ซึ่งพบในทวีปแอฟริกา 3 ชนิด สำหรับในประเทศไทยพบประมาณ 10 ชนิด ปลาขนาดเล็กสุดคือ ปลาก้าง (C. limbata) ซึ่งมีขนาดโตเต็มที่ไม่เกิน 1 ฟุต และใหญ่ที่สุดคือ ปลาชะโด (C. micropeltes) ที่ใหญ่ได้ถึง 1-1.5 เมตร
จัดเป็นวงศ์ปลาเศรษฐกิจที่มีความสำคัญมาก จนอาจกล่าวได้ว่าเป็นปลาน้ำจืดที่คนไทยนิยมบริโภคมากเป็นอันดับหนึ่งก็ว่าได้ โดยปลาช่อนชนิดที่นิยมนำมาบริโภคคือ ปลาช่อน (C. straita) ซึ่งพบได้ทุกแหล่งน้ำและทุกภูมิภาค

**อ้างอิง**

**แหล่งข้อมูลอื่น**
  เว็บไซต์ปลาช่อน 

หมวดหมู่:ปลาที่พบในประเทศไทย
หมวดหมู่:ปลาแอฟริกา
หมวดหมู่:ปลาน้ำจืด
หมวดหมู่:ปลาเศรษฐกิจ
หมวดหมู่:ปลาตู้
ใบอนุญาตประกอบวิชาชีพ

ใบอนุญาตประกอบวิชาชีพ เป็นใบอนุญาตให้สามารถประกอบวิชาชีพนั้น ๆ ตามสาขาที่เรียนมา โดยผู้ที่จะได้รับใบอนุญาตประกอบวิชาชีพจะต้องมีคุณสมบัติตามที่องค์กรออกใบอนุญาตประกอบวิชาชีพกำหนดไว้ ผู้ที่ไม่มีใบอนุญาตประกอบวิชาชีพจะไม่สามารถประกอบวิชาชีพนั้น ๆ ได้ ถ้าฝ่าฝืนจะมีโทษตามที่องค์กรวิชาชีพแต่ล่ะองค์กรกำหนดไว้

**ใบอนุญาตประกอบวิชาชีพในประเทศไทย**
ปัจจุบัน มีวิชาชีพที่ต้องมีใบอนุญาตเพื่อประกอบวิชาชีพ ดังนี้- ใบอนุญาตประกอบโรคศิลปะ ออกโดย กองสถานพยาบาลและการประกอบโรคศิลปะ- ใบอนุญาตประกอบวิชาชีพเวชกรรม ออกโดย แพทยสภา - ใบอนุญาตประกอบวิชาชีพทันตกรรม ออกโดย ทันตแพทยสภา- ใบอนุญาตประกอบวิชาชีพการสัตวแพทย์ ออกโดย สัตวแพทยสภา- ใบอนุญาตประกอบวิชาชีพเภสัชกรรม ออกโดย  สภาเภสัชกรรม- ใบอนุญาตประกอบวิชาชีพการพยาบาลและการผดุงครรภ์ ออกโดย สภาการพยาบาล- ใบอนุญาตประกอบวิชาชีพเทคนิคการแพทย์ ออกโดย สภาเทคนิคการแพทย์- ใบอนุญาตประกอบวิชาชีพกายภาพบำบัด ออกโดย สภากายภาพบำบัด- ใบอนุญาตผู้ประกอบวิชาชีพการแพทย์แผนไทย ออกโดย  สภาการแพทย์แผนไทย- ใบอนุญาตผู้ประกอบวิชาชีพการแพทย์แผนไทยประยุกต์ ออกโดย สภาการแพทย์แผนไทย
*ใบอนุญาตประกอบวิชาชีพการสาธารณสุขชุมชน ออกโดย สภาการสาธารณสุขชุมชน- ใบอนุญาตให้เป็นทนายความ ออกโดย สภาทนายความ - ใบอนุญาตประกอบวิชาชีพวิศวกรรมควบคุม ออกโดย สภาวิศวกร- ใบอนุญาตประกอบวิชาชีพสถาปัตยกรรม ออกโดย สภาสถาปนิก - ใบอนุญาตประกอบวิชาชีพทางการศึกษา ออกโดย คุรุสภา- ใบอนุญาตประกอบวิชาชีพวิทยาศาสตร์และเทคโนโลยีควบคุม ออกโดย สภาวิชาชีพวิทยาศาสตร์และเทคโนโลยี- ใบอนุญาตประกอบวิชาชีพบัญชี ออกโดย สภาวิชาชีพบัญชี ในพระบรมราชูปถัมภ์- ใบอนุญาตประกอบวิชาชีพสอบบัญชี ออกโดย สภาวิชาชีพบัญชี ในพระบรมราชูปถัมภ์
*ใบประกอบวิชาชีพสังคมสงเคราะห์ ออกโดย สภาวิชาชีพสังคมสงเคราะห์- ใบอนุญาตวิชาชีพพนักงานรักษาความปลอดภัย สำนักงานตำรวจแห่งชาติ - ใบอนุญาตขับขี่สาธารณะ

**อ้างอิง**
หมวดหมู่:ใบอนุญาต
ยูมิ (เก็นโซซุยโคเด็น)

ยูมิจากเกมซุยโคเด็นภาค III
ยูมิ (อังกฤษ: Yumi) เป็นตัวละครจากเกมเก็นโซซุยโคเด็น ปรากฏตัวออกมาในภาค III

**ข้อมูลส่วนตัว**
ชื่อ: ยูมิ 
ดวงดาวประจำตัว: เท็นยู (Tenyu) 
บ้านเกิด: อัลมา ไคนัน (Alma Kinan) 
อายุ: 26 ปี 
เผ่าพันธุ์: มนุษย์ 
รูนที่ถือครอง: ไม่ปรากฏ 
ครอบครัว: ยุยริ, ยุน
สถานะ: นักรบ 
สถานที่อยู่ปัจจุบัน: อัลมา ไคนัน 
สงครามที่เข้าร่วม: สงครามทูตแห่งเพลิงครั้งที่สอง 

**ประวัติ**
ยูมิเป็นนักรบจากหมู่บ้านอัลมา ไคนัน มีความสามารถในการพูดคุยกับวิญญาณได้เช่นเดียวกับยุยริและยุน เธอได้ให้ความช่วยเหลือคริส ไลท์เฟลโลว์ ขณะที่คริสเดินทางมายังหมู่บ้าน และเข้าร่วมกองทัพไฟบริงเกอร์ภายหลังจากยุนเสียชีวิต เมื่อเปรียบเทียบกับยุยริแล้วเธอดูจะมีความอ่อนโยนมากกว่า
ภายหลังสงครามสิ้นสุดลง ยูมิได้เดินทางกลับไปยังหมู่บ้านอัลมา ไคนัน และชื่นชอบที่จะออกเดินทางออกนอกหมู่บ้านบ่อยๆ

**วิธีการนำเป็นพวก**
ซุยโคเด็นภาค III: ได้เข้าเป็นพวกโดยอัตโนมัติ
หมวดหมู่:เก็นโซซุยโคเด็น
ยุน (เก็นโซซุยโคเด็น)

ยุนจากเกมซุยโคเด็นภาค III
ยุน (อังกฤษ: Yun) เป็นตัวละครจากเกมเก็นโซซุยโคเด็น ปรากฏตัวออกมาในภาค III

**ข้อมูลส่วนตัว**
ชื่อ: ยุน 
ดวงดาวประจำตัว: เท็นโช (Tensyo) 
บ้านเกิด: อัลมา ไคนัน (Alma Kinan) 
อายุ: ไม่ปรากฏ 
เผ่าพันธุ์: มนุษย์ 
รูนที่ถือครอง: ไม่ปรากฏ 
ครอบครัว: ยุยริ, ยูมิ
สถานะ: คนทรง, เสียชีวิตจากการเข้าประกอบพิธีกรรมภายในหมู่บ้าน (ถูกนำไปสังเวย) 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามทูตแห่งเพลิงครั้งที่สอง 

**ประวัติ**
ยุนเป็นคนทรงประจำหมู่บ้านอัลมา ไคนัน มีความสามารถในการพูดคุยกับวิญญาณได้เช่นเดียวกับยุยริและยูมิ นอกจากนี้เธอยังมีความสามารถในการมองเห็นอนาคตได้ ถึงแม้ว่าเธอจะต้องเสียชีวิตจากการประกอบพิธีกรรมภายในหมู่บ้าน แต่เธอก็ไม่เคยเสียใจ
ยุนเข้าประกอบพิธีกรรมเพื่อปลดผนึกของรูนแห่งน้ำที่แท้จริงและเสียชีวิตลงในเวลาต่อมา ถึงแม้ว่าคริสจะพยายามที่จะหยุดพิธีนี้แต่ก็ไม่สามารถทำได้ ยุนรู้ดีว่าการเสียสละของเธอนั้นจะเป็นประโยชน์แก่บุคคลส่วนมาก อย่างไรก็ตามท้ายที่สุดแล้วคริสก็สามารถยุติสงครามได้ตามที่ยุนคาดหวังไว้
อายุ 26 ปี

**วิธีการนำเป็นพวก**
ซุยโคเด็นภาค III: ได้เข้าเป็นพวกโดยอัตโนมัติ
หมวดหมู่:เก็นโซซุยโคเด็น
มาลีเอโตอา ตานูมาฟีลีที่ 2

มาลีเอโตอา ตานูมาฟีลีที่ 2 (Malietoa Tanumafili II; 4 มกราคม ค.ศ. 1913 – 11 พฤษภาคม ค.ศ. 2007) มีพระยศว่า ซูซูกา มาลีเอโตอา ตานูาฟีลีที่ 2 เป็นมาลีเอโตอา ซึ่งเป็นตำแหน่งหนึ่งในสี่หัวหน้าใหญ่ของประเทศ และเป็นประมุขแห่งรัฐ หรือโอเลอาโอโอเลมาโลแห่งซามัวตั้งแต่ ค.ศ. 1962 ถึง 2007 พระองค์เป็นผู้ร่วมปกครองใน ค.ศ. 1962 กับ ตามา-อา-ไอกา ตูปูอา ตามาเซเซ เมอาโอเลและกลายเป็นประมุขแห่งรัฐองค์เดียวในวันที่ 15 เมษายน ค.ศ. 1963 หลังผู้ร่วมปกครองเสียชีวิต

**พระราชประวัติช่วงต้นและชีวิตส่วนตัว**
พระองค์เสด็จพระราชสมภพใน ค.ศ. 1913 โดยเป็นพระราชโอรสและเป็นพระราชโอรสธิดาองค์ที่ 3 แด่มาลีเอโตอา ตานูมาฟีลีที่ 1 กับโมโมเอ ลูเปอูลูอีวา เมเลอีเซอา หลังพระราชบิดาสวรรคตในวันที่ 5 กรกฎาคม ค.ศ. 1939 พระองค์จึงถูกเลือกเป็นมาลีเอโตอาใน ค.ศ. 1940 
ลีลี ตูนู พระมเหสีของพระองค์ สิ้นพระชนม์ใน ค.ศ. 1986. ตานูมาฟีลีมีพระราชโอรสธิดา 11 องค์ ตัวอย่างในนี้ ได้แก่: ซูอา ไวนูอูโป, อาฟีโอกา มาลีเอโตอา ปาปาลีอีเตเล ฟาอามาอูซีลี โมลี (ผู้ดำรงตำแหน่งมาลีเอโตอาในปัจจุบัน), ปาปาลีอีเตเล ตีตีอูอาโตอา, ปาปาลีอีเตเล อีโออาเน, ปาปาลีอีเตเล ดักลัส (พระราชโอรส) กับเซอีอูลี ตูไต, โลลา โตซี และโมโมเอ (พระราชธิดา) มีหนึ่งองค์สิ้นพระชนม์ในวัยเด็ก ส่วนปาปาลีอี ลาอูเปปากับปาปาลีอีเตเล เอตี พระราชโอรสสององค์ สิ้นพระชนม์ใน ค.ศ. 1985 และ 2005 ตามลำดับ ในช่วงที่พระองค์สวรรคต พระองค์ยังมีพระราชโอรสธิดา 4 องค์ - พระราชโอรส 2 องค์ และพระราชธิดา 2 องค์

**สวรรคต**
มาลีเอโตอา ตานูมาฟีลีที่ 2 เสด็จสวรรคตในเวลา 18:45 ในวันศุกร์ที่ 11 พฤษภาคม ค.ศ. 2007 ที่โรงพยาบาลแห่งชาติตูปูอา ตามาเซเซ เมอาโอเลที่โมโตโอตูอา อาปีอา ประเทศซามัว พระองค์ทรงประชวรด้วยโรคปอดบวมที่โรงพยาบาลเป็นเวลาประมาณหนึ่งสัปดาห์ สาเหตุการสวรรคตมาจากพระหฤทัยวาย
มาลีเอโตอา ตานูมาฟีลีที่ 2 ทรงเป็นผู้ดำรงตำแหน่งประมุขแห่งรัฐนานที่สุดเป็นอันดับ 3 ในช่วงที่สวรรคตในเดือนพฤษภาคม ค.ศ. 2007 โดยเป็นรองแค่พระบาทสมเด็จพระมหาภูมิพลอดุลยเดชมหาราช บรมนาถบพิตรแห่งประเทศไทย ผู้ครองราชย์ตั้งแต่ ค.ศ. 1946 จนกระทั่งสวรรคตใน ค.ศ. 2016 กับสมเด็จพระราชินีนาถเอลิซาเบธที่ 2แห่งสหราชอาณาจักร ผู้ครองราชย์ตั้งแต่ ค.ศ. 1952 จนกระทั่งสวรรคตใน ค.ศ. 2022

**อ้างอิง**

**แหล่งข้อมูลอื่น**
 Obituary from the New Zealand Herald- Uncertain times ahead as Samoa deals with new order- New Zealand Order of Merit Roll- Photograph Taken in 2006-  His Highness Malietoa Tanumafili II's Obituary-  His Highness Malietoa Tanumafili II's Condolence Book
หมวดหมู่:มาลีเอโตอา
หมวดหมู่:โอเลอาโอโอเลมาโลแห่งซามัว
หมวดหมู่:เครื่องราชอิสริยาภรณ์จักรวรรดิบริติช
หมวดหมู่:เครื่องราชอิสริยาภรณ์แห่งนักบุญมีกาเอลกับนักบุญจอร์จแกรนด์ครอสชั้นอัศวิน
หมวดหมู่:ชาวซามัวที่นับถือศาสนาบาไฮ
หมวดหมู่:ชาวซามัว
หมวดหมู่:พระมหากษัตริย์ซามัว
หมวดหมู่:ประมุขแห่งรัฐซามัว
ตูปูอา ตามาเซเซ เมอาโอเล

ตูปูอา ตามาเซเซ เมอาโอเล (Tupua Tamasese Mea'ole; 3 มิถุนายน ค.ศ. 1905 – 5 เมษายน ค.ศ. 1963) เป็นผู้นำสูงสุดประจำซามัวตะวันตก พระองค์ดำรงตำแหน่งตูปูอาตามาเซเซตั้งแต่ ค.ศ. 1929 ถึง 1963 และโอเลอาโอโอเลมาโล (ประมุขรัฐ) ร่วมกับมาลีเอโตอา ตานูมาฟีลีที่ 2ใน ค.ศ. 1962 จนกระทั่งสวรรคตในปีถัดมา

**พระราชประวัติ**
พระองค์เสด็จพระราชสมภพแด่ผู้นำสูงสุดตูปูอาตามาเซเซเลอาโลฟีที่ 2 ที่ไวโมโซใน ค.ศ. 1905 พระองค์จบการศึกษาที่โรงเรียนแมริสต์ที่อาปีอา ใน ค.ศ. 1929 พระองค์ได้รับการแต่งตั้งเป็นตูปูอาตามาเซเซเมื่อตูปูอา ตามาเซเซ เลอาโลฟีที่ 3 พระอนุชาคนโตและผู้นำมาอู ถูกปลงพระชนม์โดยตำรวจอาณานิคมในช่วงพาเหรดมาอูที่อาปีอา พระองค์อภิเษกสมรสกับโนอูเอ ลูกสาวของโอลาฟ เฟรเดอริก เนลสันใน ค.ศ. 1934 ทั้งคู่มีพระราชโอรสธิดา 4 องค์ แบ่งเป็นพระราชธิดา 2 และพระราชโอรส 2 องค์
ใน ค.ศ. 1957 พระองค์ได้รับเครื่องราชอิสริยาภรณ์จักรวรรดิบริติชระดับผู้บัญชาการ เมื่อซามัวได้รับเอกราชใน ค.ศ. 1962 รัฐธรรมนูญฉบับใหม่ได้ทำให้ตูปูอาตามาเซเซและมาลีเอโตอา ตานูมาฟีลีที่ 2 ร่วมกันเป็นประมุขแห่งรัฐ

**อ้างอิง**
1963
หมวดหมู่:สมาชิกรัฐสภาซามัว
หมวดหมู่:สมาชิกสภานิติบัญญัติซามัว
หมวดหมู่:เครื่องราชอิสริยาภรณ์จักรวรรดิบริติชระดับผู้บัญชาการ
หมวดหมู่:โอเลอาโอโอเลมาโลแห่งซามัว
หมวดหมู่:พระมหากษัตริย์ซามัว
หมวดหมู่:ประมุขแห่งรัฐซามัว
วาทาริ (เก็นโซซุยโคเด็น)

วาทาริจากเกมซุยโคเด็นภาค III
วาทาริ (อังกฤษ: Watari) เป็นตัวละครจากเกมเก็นโซซุยโคเด็น ปรากฏตัวออกมาในภาค III

**ข้อมูลส่วนตัว**
ชื่อ: วาทาริ 
ดวงดาวประจำตัว: จิโค (Chikou) 
บ้านเกิด: ไม่ปรากฏ 
อายุ: 23 ปี 
เผ่าพันธุ์: มนุษย์ 
รูนที่ถือครอง: ไม่ปรากฏ 
ครอบครัว: ไม่ปรากฏ 
สถานะ: นินจา 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามทูตแห่งเพลิงครั้งที่สอง 

**ประวัติ**
วาทาริเป็นนินจา และเป็นสมาชิกขององค์กรเงา (Dark Wind Organization) แต่เขากลับทรยศต่อองค์กรและหลบหนีออกมา ทำให้เขาถูกอายาเมะหนึ่งในสมาชิกขององค์กรออกไล่ล่า สาเหตุที่เขาเข้าร่วมกองทัพไฟบริงเกอร์เนื่องจากเขาถือว่าเป็นการว่าจ้าง และในกองทัพนั้นเองที่วาทาริได้พบกับอายาเมะอีกครั้งหนึ่ง ทั้งคู่ได้ทำการประลองฝีมือกันโดยที่วาทาริเป็นผู้ชนะ เขาจึงทำการตกลงกับอายาเมะว่าจะต้องไม่ยุ่งกับเขาจนว่าสงครามจะสิ้นสุดลง
ภายหลังสงครามสิ้นสุดลง วาทาริได้หายตัวไปอย่างลึกลับ คาดว่ายังคงหลบหนีจากการไล่ล่าขององค์กรเงาอยู่

**วิธีการนำเป็นพวก**
ซุยโคเด็นภาค III: คุยกับเขาที่หมู่บ้านอิคเซย์ (Iksay Village) และจ่ายเงินให้จำนวน 100,000 เขาจะเข้าเป็นพวกกับเรา
หมวดหมู่:เก็นโซซุยโคเด็น
รี้ด (เก็นโซซุยโคเด็น)

รี้ดจากเกมซุยโคเด็นภาค III
รี้ด (อังกฤษ: Reed) เป็นตัวละครจากเกมเก็นโซซุยโคเด็น ปรากฏตัวออกมาในภาค III

**ข้อมูลส่วนตัว**
ชื่อ: รี้ด 
ดวงดาวประจำตัว: จิสะ (Chisa) 
บ้านเกิด: ทินโท (Tinto) 
อายุ: 27 ปี 
เผ่าพันธุ์: มนุษย์ 
รูนที่ถือครอง: ไม่ปรากฏ 
ครอบครัว: ไม่ปรากฏ 
สถานะ: จ่า 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามทูตแห่งเพลิงครั้งที่สอง 

**ประวัติ**
รี้ดเป็นจ่าของกองกำลังในเมืองทินโท มีหน้าที่โดยตรงในการปกป้องคุ้มครอง ลิลลี่ เพนดรากอน ลูกสาวของกุสตาฟเจ้าเมืองทินโท เขาติดตามลิลลี่ไปทุกหนทุกแห่งและคอยห้ามปรามเธอในสิ่งที่ไม่สมควรกระทำ แต่เธอก็ไม่เคยฟังรี้ดเลยแม้แต่ครั้งเดียว รี้ดจะเข้าร่วมเป็นพวกกับเราพร้อมกับลิลลี่
ภายหลังสงครามสิ้นสุดลง รี้ดยังคงติดตามลิลลี่ต่อไป

**วิธีการนำเป็นพวก**
ซุยโคเด็นภาค III: ได้เข้าร่วมเป็นพวกโดยอัตโนมัติ
หมวดหมู่:เก็นโซซุยโคเด็น
อายาเมะ (เก็นโซซุยโคเด็น)

อายาเมะจากเกมซุยโคเด็นภาค III
อายาเมะ (อังกฤษ: Ayame) เป็นตัวละครจากเกมเก็นโซซุยโคเด็น ปรากฏตัวออกมาในภาค III

**ข้อมูลส่วนตัว**
ชื่อ: อายาเมะ 
ดวงดาวประจำตัว: จิเคียว (Chikyou) 
บ้านเกิด: ไม่ปรากฏ 
อายุ: 25 ปี 
เผ่าพันธุ์: มนุษย์ 
รูนที่ถือครอง: ไม่ปรากฏ 
ครอบครัว: ไม่ปรากฏ 
สถานะ: นินจา 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามทูตแห่งเพลิงครั้งที่สอง 

**ประวัติ**
อายาเมะเป็นนินจา และเป็นสมาชิกขององค์กรเงา (Dark Wind Organization) ได้ติดตามไล่ล่าวาทาริ ผู้ทรยศตามคำสั่งขององค์กรเงา เธอพบกับวาทาริอีกครั้งในกองทัพ ทั้งคู่ได้ทำการประลองฝีมือกันโดยที่วาทาริเป็นผู้ชนะ เขาจึงทำการตกลงกับอายาเมะว่าจะต้องไม่ยุ่งกับเขาจนว่าสงครามจะสิ้นสุดลง
ภายหลังสงครามสิ้นสุดลง อายาเมะได้หายตัวไปอย่างลึกลับ คาดว่ายังตามไล่ล่าวาทาริตามคำสั่งขององค์กรเงาอยู่

**วิธีการนำเป็นพวก**
ซุยโคเด็นภาค III: พาวาทาริร่วมกลุ่มไปยังถ้ำทางเหนือ (North Cavern) ประลองการต่อสู้กับให้เธอให้ชนะ
หมวดหมู่:เก็นโซซุยโคเด็น
รูบีออนเรลส์

รูบีออนเรลส์ (Ruby on Rails: RoR) หรือนิยมเรียกสั้นๆ ว่า เรลส์ (Rails) เป็นระบบเฟรมเวิร์กสำหรับเว็บแอปพลิเคชันแบบโอเพนซอร์ส ที่พัฒนาด้วยภาษารูบี โดยอิงแนวความคิดแบบ Model-View-Controller (MVC) เป็นสถาปัตยกรรมพื้นฐาน
รูบีออนเรลส์ มีชื่อเสียงจากความง่ายในการใช้งาน โดยใช้การเขียนโปรแกรมจำนวนน้อยบรรทัดกว่า และมีการระบุค่าตั้งน้อยกว่าเฟรมเวิร์กที่ออกมาก่อนหน้าตัวอื่นๆ การติดตั้งรูบีออนเรลส์ทำได้โดยผ่านระบบ RubyGems ซึ่งเป็นระบบการจัดการส่วนประกอบในภาษารูบี้อย่างเป็นทางการ
รูบีออนเรลส์ เริ่มพัฒนาโดย David Heinemeier Hansson เพื่อใช้กับเครื่องมือจัดการโครงการชื่อ Basecamp ของบริษัท 37 Signals ที่เขาทำงานอยู่รูบีออนเรลส์ได้เผยแพร่สู่สาธารณชนเมื่อเดือนกรกฎาคม ค.ศ. 2004 โดยรุ่นปัจจุบันนั้นคือรุ่น 2.3 ออกเมื่อวันที่ 15 มีนาคม พ.ศ. 2552 

**แหล่งข้อมูลอื่น**
  เว็บไซต์โครงการรูบีออนเรลส์-  Full Ruby on Rails Tutorial date=2007-05-17 
หมวดหมู่:ภาษารูบี
สมเด็จพระราชินีซิลเวียแห่งสวีเดน

สมเด็จพระราชินีซิลเวียแห่งสวีเดน (Her Majesty Queen Silvia of the Sweden; ซิลเวีย เรนาเทอ ซอมแมร์ลัธ; 23 ธันวาคม พ.ศ. 2486) เป็นสมเด็จพระราชินีแห่งราชอาณาจักรสวีเดน พระองค์ปัจจุบัน และยังเป็นพระราชชนนีในเจ้าหญิงวิกตอเรีย มกุฎราชกุมารีแห่งสวีเดน รัชทายาทแห่งราชบัลลังก์ พระองค์ทรงดำรงพระอิสริยยศเป็น สมเด็จพระราชินี และประชาชนชาวสวีเดนเรียกพระองค์ว่า พระราชินีซิลเวีย

**พระราชประวัติ**
พระองค์เสด็จพระราชสมภพเป็นสามัญชนโดยมีพระนามเดิมว่า ซิลเวีย เรนาเทอ ซอมแมร์ลัธ ทรงเป็นธิดาคนเดียวของวอลเธอร์ ซอมแมร์ลัธ และอลิซ ซอมแมร์ลัธ (สกุลเดิม ซัวเรซ ดือ โตเลดู) บิดาเป็นชาวเยอรมัน มารดาเป็นชาวบราซิล ครอบครัวของพระองค์พำนักในประเทศบราซิล ตั้งแต่ พ.ศ. 2490 ถึง พ.ศ. 2500 ก่อนที่พระองค์จะสมรส ทรงพำนักใน ประเทศอาร์เจนตินา ทรงทำงานเป็นกงสุลในมิวนิก ซึ่งเป็นเวลาสั้น ๆ ก่อนจะทำงานเป็นแอร์โฮสเตส

**อภิเษกสมรส**
ใน พ.ศ. 2515 ระหว่างการแข่งขันกีฬาโอลิมปิก ซิลเวียพบกับเจ้าชายคาร์ลกุสตาฟ มกุฎราชกุมารแห่งสวีเดน ซึ่งพระองค์ได้พระราชทานสัมภาษณ์ในภายหลังว่าทรง "คลิก" อย่างไรเมื่อทั้งสองพระองค์ทรงพบกันครั้งแรก

เมื่อสมเด็จพระราชาธิบดีกุสตาฟที่ 6 เสด็จสวรรคตในวันที่ 14 กันยายน พ.ศ. 2516 และเจ้าชายคาร์ลเสด็จขึ้นครองราชย์ในวันที่ 19 กันยายน ปีเดียวกัน ซึ่งใน พ.ศ. 2519 ทั้งสองพระองค์จึงได้ทรงเสกสมรสกัน นับเป็นสมเด็จพระราชาธิบดีพระองค์แรกของสวีเดนที่ทรงอภิเษกสมรสระหว่างครองราชย์อยู่ และเหตุผลที่ทั้งสองพระองค์เสกสมรสกันหลังจากที่เจ้าชายคาร์ลเสด็จขึ้นครองราชย์นั้น เนื่องจากหากพระองค์ทรงเสกสมรสกับซิลเวียก่อนทรงราชย์อาจทำให้พระองค์ทรงสูญเสียพระราชสิทธิ์ในการเสด็จขึ้นครองราชย์สมบัติได้
สมเด็จพระราชาธิบดีและสมเด็จพระราชินีแห่งสวีเดนมีพระราชโอรสและพระราชธิดา 3 พระองค์ดังนี้
# เจ้าหญิงวิกตอเรีย มกุฎราชกุมารีแห่งสวีเดนและดัชเชสแห่งเวสเตอร์เยิตลันด์ (14 กรกฎาคม พ.ศ. 2520 –) เสกสมรสกับดาเนียล เวสต์ลิง 
# เจ้าชายคาร์ล ฟิลิป ดยุกแห่งแวร์มลันด์ (อดีต: มกุฎราชกุมาร; 13 พฤษภาคม พ.ศ. 2522 –) เสกสมรสกับโซเฟีย เฮลล์ควิสต์ 
# เจ้าหญิงมาเดอลีน ดัชเชสแห่งเฮลซิงลันด์และเยสตริคลันด์ (10 มิถุนายน พ.ศ. 2525 –) เสกสมรสกับคริสโตเฟอร์ โอนีล
(หมายเหตุ : เจ้าชายคาร์ล ฟิลิปส์ เดิมทรงเป็น เจ้าชายคาร์ล ฟิลิปส์ มกุฎราชกุมารแห่งสวีเดน หากแต่ทรงถูกถอดพระอิสริยยศ มกุฎราชกุมารใน พ.ศ. 2523 หลังจากที่รัฐสภาผ่านกฎมนเทียรบาลให้พระราชบุตรพระองค์ใหญ่ขึ้นทรงราชย์โดยไม่จำกัดจากเพศ ดังนั้นตำแหน่งมกุฎราชกุมารีจึงเปลี่ยนไปที่เจ้าหญิงวิคตอเรียแทน)

**อ้างอิง**
หมวดหมู่:ราชวงศ์เบอร์นาดอตต์
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายใน)
หมวดหมู่:ราชินีแห่งสวีเดน
หมวดหมู่:ชาวสวีเดนเชื้อสายเยอรมัน
หมวดหมู่:สมเด็จพระราชินี
หมวดหมู่:บุคคลจากไฮเดิลแบร์ค
ขนมไข่หงส์

ไข่หงส์
ไข่หงส์ เดิมชื่อ ขนมไข่เหี้ย เป็นของหวาน ที่ทำจากแป้งข้าวเหนียวผสมมันเทศ สอดไส้ด้วย ถั่วเขียวผัดเค็มและมีน้ำตาลเคลือบด้านนอก

**ที่มา**
ขนมนี้มีตำนานเล่าต่อ ๆ กันว่าเป็นขนมที่เจ้าจอมแว่น (หรือสมัญญาที่พระเจ้าลูกยาเธอและพระเจ้าลูกเธอ เรียกว่า คุณเสือ) พระสนมเอกในรัชกาลที่ 1 คิดทำขึ้นถวายพระองค์ เพราะครั้งหนึ่งทรงพระประสงค์จะเสวยไข่เหี้ย แต่ระยะนั้นไข่เหี้ยหายาก เจ้าจอมแว่นจึงประดิษฐ์ขนมไข่เหี้ยขึ้นถวายแทน ในสมัยก่อนขนมนี้ยังใช้ในพิธีขันหมากหรือติดกัณฑ์เทศน์ด้วย ปัจจุบันคนส่วนใหญ่เห็นว่าชื่อขนมไม่ไพเราะจึงเปลี่ยนเป็นขนมไข่หงส์ ทำให้ลักษณะของขนมเปลี่ยนไปด้วย จากที่เคยฟองใหญ่ คล้ายไข่เป็ด เนื้อแป้งหนา กลายเป็นฟองกลม ๆ เล็ก ๆ แป้งบางลง
ขนมที่คล้ายขนมไข่หงส์ คือ ขนมฟองแลน รูปร่างคล้ายไข่ ใช้แป้งข้าวเหนียวผสมกับแป้งข้าวเจ้า นวดผสมกับฟักทอง แล้วนำไปหุ้มไส้ที่ทำจากถั่วเขียวนึ่งผัดกับหอม พริกไทยและเกลือ เสร็จแล้วนำไปทอด เคลือบด้วยน้ำตาลมะพร้าวเคี่ยวกับกะทิ อีกชนิดหนึ่งคือ ขนมไข่นกกระสา ไส้เหมือนขนมไข่หงส์ แต่หุ้มด้วยสาคูแล้วนำไปนึ่ง

**ส่วนประกอบ**

**แป้งห่อ**
#แป้งข้าวเหนียว
#มันเทศ

**ไส้**
#ถั่วเขียวโขลก
#กระเทียม 
#พริกไทย
#รากผักชี
#เกลือป่น

**ขั้นตอนการทำ**
ส่วนประกอบหลักของแป้งขนมแต่เดิมจะใช้แป้งข้าวเหนียวผสมมันเทศต้ม นวดเข้าด้วยกันแล้วใส่หัวกะทิเล็กน้อย พอนวดจนนุ่มก็นำมาหุ้มไส้ขนมที่ปั้นเป็นลูกเล็ก ๆ รอไว้ ไส้ของขนมไข่หงส์ประกอบด้วยกระเทียม พริกไทย รากผักชีโขลกรวมกันเอาไปผัดกับถั่วเขียวนึ่งและเกลือป่น จากนั้นนำไปทอดให้เหลือง เคลือบด้วยน้ำตาลที่เคี่ยวในกระทะทอง คาดว่าขนมชนิดนี้ได้รับอิทธิพลจากขนมเทียน ซึ่งไส้เป็นถั่วเขียวนึ่งผัดกับพริกไทย เกลือ น้ำตาลและหอม

**อ้างอิง**
 วรดุลย์ ตุลารักษ์. วัฒนธรรมอาหารการกิน:ขนมไข่เหี้ย. ครัว. 4 (37) : 88-89, กรกฎาคม 2539- work=thai-thaifood.com
หมวดหมู่:โดนัทไทย|ขนม
หมวดหมู่:ของหวานที่มีไส้|ขนม
ขนมเทียน

ขนมเทียน หรือ ขนมนมสาว ทางภาคเหนือเรียกว่า ขนมจ็อก ทางภาคใต้เรียกว่า ขนมเถ้าเป้า ส่วนภาษาอีสานเรียกว่า ขนมหมก เป็นขนมที่ทำจากแป้งข้าวเหนียว มีไส้ ห่อด้วยใบตองเป็นทรงสามเหลี่ยมหรือทรงพีระมิด ไส้ทำด้วยถั่วทองนึ่ง พริกไทย เกลือ และน้ำตาลทราย ผัดให้เข้ากัน เป็นขนมที่นิยมใช้ในงานบุญ โดยเฉพาะเทศกาลสงกรานต์ แต่เดิมมีไส้มะพร้าวและไส้ถั่วเขียว แต่ในปัจจุบันมีการดัดแปลงไส้ออกไปหลากหลายมาก 
ขนมเทียนมีกล่าวไว้ในกาพย์เห่ชมเครื่องคาวหวานของพระบาทสมเด็จพระพุทธเลิศหล้านภาลัยว่า
เหตุที่เรียกว่าขนมเทียน สันนิษฐานว่าเป็นเพราะเนื้อแป้งของขนมเทียนมีลักษณะเนียนเป็นมันคล้ายเนื้อของเทียน ในภาษาจีนกลางไม่มีคำเรียกขนมเทียน ส่วนในภาษาจีนแต้จิ๋วเรียกด้วยคำภาษาไทยว่า หนุมเทียน สันนิษฐานว่าคนจีนในประเทศไทยคงผสมผสานวัฒนธรรม นำขนมซึ่งเป็นขนมในงานบุญของไทยมาใช้เป็นขนมไหว้ผีในเทศกาลสารทจีนและตรุษจีน จนขนมเทียนกลายมาเป็นขนมประจำเทศกาลทั้งสองนี้ คู่กับขนมเข่งซึ่งป็นขนมประจำเทศกาลตรุษจีนมาแต่เดิม
ชาวไทยเชื้อสายจีนนิยมใช้ขนมเทียนในการไหว้บรรพบุรุษช่วงวันตรุษและวันสารท ไส้เป็นถั่วเขียวกวนบด ถ้าแบบเค็มจะใส่พริกไทยและเกลือ แบบหวานใส่มะพร้าวและน้ำตาลลงไปเพิ่ม ตัวแป้งทำด้วยแป้งถั่วและเห็นไส้ด้วยเรียกขนมเทียนแก้ว
ในพิธีกรรมของชาวชอง จะใช้ขนมเทียนในพิธีไหว้ผีหิ้งด้วย

**อ้างอิง**

**แหล่งข้อมูลอื่น**
หมวดหมู่:ขนมไทย
หมวดหมู่:ของหวานที่มีไส้
โลกี

โลกีและอิดุนน์
โลกี (Loki) เป็นเทพเกเรในเทพปกรณัมนอร์ส โลกีมีความขี้เล่นและซุกซน ในช่วงแรกนั้นโลกีได้ช่วยเหลือเหล่าเทพแห่งอาสการ์เดอร์ในการต่อสู้กับเหล่ายักษ์ แต่เมื่อเวลาผ่านไป ความซุกซนของโลกีก็ยิ่งกลายเป็นความโหดร้ายยิ่งขึ้น เทพโลกีมีบุตร 3 ตน คือ หมาป่าเฟ็นรีร์, พญางูยอร์มุงกันเดอร์ และเฮ็ล เทวีแห่งอาณาจักรคนตาย ในวันรักนาร็อก (วันสงครามสิ้นโลก) บุตรทั้งสามของโลกีจะมีส่วนร่วมต่อสู้ในสงครามด้วย โลกียังเป็นผู้ให้กำเนิดม้าสเลย์ปนีร์ของโอดินน์
โลกีเป็นผู้สังหารบัลเดอร์ เทพแห่งความสุข โดยใช้กิ่งของต้นมิสเซิลโทซึ่งเป็นสิ่งเดียวที่ไม่เคยสาบานว่าจะไม่ทำร้ายบัลเดอร์ ทำเป็นลูกดอกแล้วหลอกให้เทพฮอเดอร์ผู้ตาบอดขว้างใส่บัลเดอร์ และเมื่อเทพเฮร์โมเดอร์ได้ไปตกลงกับเฮ็ลซึ่งจะยอมให้บัลเดอร์กลับจากยมโลกถ้าทุกชีวิตบนโลกร่ำไห้แก่บัลเดอร์ ยักษิณีซ็อกก์ปฏิเสธที่จะร่ำไห้ตามคำขอร้องของแอซีร์ผู้ส่งสาร ซึ่งเชื่อว่าซ็อกก์นั้นก็คือโลกีปลอมตัวมานั่นเอง เหตุการณ์นี้เป็นจุดเริ่มต้นที่ทำให้โลกีเป็นศัตรูกับเหล่าเทพแห่งอาสการ์เดอร์และถูกจับล่ามโซ่ไว้จนถึงวันรักนาร็อก

**อ้างอิง**
 Orchard, Andy (1997). Dictionary of Norse Myth and Legend. Cassell. ISBN 0-304-34520-2- Simek, Rudolf (2007) translated by Angela Hall. Dictionary of Northern Mythology. D.S. Brewer. ISBN 0859915131
หมวดหมู่:เทพเจ้านอร์ส
หมวดหมู่:ประมวลเรื่องปรัมปรานอร์ส
ถ้ำอัลตามิรา

ถ้ำอัลตามิรา (Cueva de Altamira, "ทิวทัศน์มุมสูง") เป็นถ้ำแห่งหนึ่งในประเทศสเปน มีชื่อเสียงและความสำคัญเนื่องจากปรากฏภาพเขียนสมัยก่อนประวัติศาสตร์อยู่ภายใน ตั้งอยู่ใกล้กับเมืองซานติยานาเดลมาร์ (Santillana del Mar) ในแคว้นปกครองตนเองกันตาเบรียทางภาคเหนือของประเทศ ห่างจากเมืองซันตันเดร์ (เมืองหลักของแคว้น) ไปทางทิศตะวันตก 30 กิโลเมตร 
ถ้ำอัลตามิราเป็นถ้ำหินปูนมีขนาดความลึก 300 หลา ภาพเขียนอันเก่าแก่ภายในถ้ำแห่งนี้ถูกค้นพบโดยบังเอิญในปี ค.ศ. 1869 โดยมาร์เซลิโน ซันซ์ เด เซาตูโอลา (Marcelino Sanz de Sautuola) นักโบราณคดีสมัครเล่นและเป็นเจ้าของที่ดินบริเวณดังกล่าว วันหนึ่งเขาออกเดินสำรวจตามบริเวณถ้ำต่าง ๆ ในแถบนั้น สังเกตดูลักษณะของถ้ำขนาดใหญ่ถ้ำหนึ่งคล้ายกับเคยมีสิ่งมีชีวิตอาศัยมาก่อน ได้พบร่องรอยบางประการ อาทิ เศษหินและกระดูกสัตว์เก่า ๆ สลักเป็นลวดลายรูปสัตว์ แต่ก็ไม่ได้สำรวจสิ่งอื่น ๆ อีก จนกระทั่งในปี ค.ศ. 1879 จึงได้กลับมาสำรวจภายในถ้ำร่วมกับลูกสาวอีกครั้งหนึ่ง คราวนี้ความลับที่ถูกปกปิดไว้ด้วยกาลเวลาได้ถูกเปิดเผยขึ้นต่อโลกใบใหม่อย่างที่ไม่มีใครล่วงรู้มาก่อน

ลักษณะเพดานของถ้ำอัลตามิรามีความสูงต่ำไม่เท่ากัน บางแห่งต่ำมากจนถึงกับต้องคลาน โดยเฉลี่ยแล้วความสูงของเพดานไม่มากพอที่จะให้ผู้ใหญ่ร่างสูงยืนสำรวจดูอะไรได้คล่องตัวนัก แต่อุปสรรคดังกล่าวไม่เป็นปัญหาสำหรับลูกสาวของเขา เพราะในขณะที่เขาก้มหน้าก้มตาคุ้ยเขี่ยพื้นถ้ำเพื่อหาหลักฐานทางประวัติศาสตร์อยู่นั้น ลูกสาวก็กำลังยืนแหงนหน้ามองภาพต่าง ๆ ซึ่งมีอยู่มากมายบนผนังและเพดานถ้ำอย่างเพลิดเพลิน เท่ากับว่าเด็กหญิงผู้นี้เป็นมนุษย์สมัยใหม่คนแรกที่ได้เห็นภาพอันล้ำค่าของมนุษย์ยุคดึกดำบรรพ์ เมื่อนายมาร์เซลิโนได้ยินเสียงลูกสาวร้องเรียกให้ดูภาพต่าง ๆ ทำให้เขารู้โดยทันทีว่าเป็นภาพวาดจิตรกรรมชิ้นเยี่ยมของมนุษย์ถ้ำยุคหินเก่าอย่างแน่นอน เขาได้รวบรวมหลักฐานสำคัญในการค้นพบครั้งนี้เสนอต่อที่ประชุมนักมานุษยวิทยาและโบราณคดี ณ กรุงลิสบอน ประเทศโปรตุเกส ในปี ค.ศ. 1880 แต่ได้รับการปฏิเสธจากที่ประชุมด้วยความคิดที่ว่าไม่น่าเป็นไปได้
จากนั้นอีก 16 ปี ต่อมา (ค.ศ. 1896) หลังการสำรวจอย่างจริงจังเกี่ยวกับภาพจิตรกรรมดังกล่าวของนักมานุษยวิทยาและนักโบราณคดี ทำให้พิสูจน์ได้ว่า ภาพเขียนบนผนังและเพดานถ้ำอัลตามิราของนายมาร์เซลิโนนั้นเป็นความจริง เมื่อเทียบกับหลักฐานทางประวัติศาสตร์จากแหล่งอื่น ๆ ที่ค้นพบต่อมาในภายหลัง ภาพวาดในถ้ำอัลตามิราได้รับการยกย่องว่าเป็นผลงานชิ้นเยี่ยม เนื่องจากมีความเป็นเลิศทางด้านการแสดงออกและกรรมวิธีความสามารถในการวาดระบาย รวมทั้งความงดงาม ความเข้าใจในสุนทรียภาพของผู้วาดเป็นอย่างสูง 
จากบริเวณปากถ้ำลึกเข้าไปประมาณ 30 หลา ปรากฏภาพเขียนจิตรกรรมเรื่อยไปจนจรดก้นถ้ำ ภาพส่วนมากเป็นภาพสัตว์ชนิดต่าง ๆ ที่มีอยู่มากมายในยุคนั้น เช่น กวางเรนเดียร์ วัวไบซัน ม้า มีกิริยาอยู่ในท่ายืนแสดงอาการเคลื่อนไหวไม่แข็งนิ่งอยู่กับที่ รวมทั้งหมด 25 ภาพ แต่ละภาพมีขนาดใหญ่ใกล้เคียงความเป็นจริง มีความสูงโดยเฉลี่ย 5-6 ฟุต โดยที่จิตรกรหรือผู้วาดพยายามเลียนให้เหมือนของจริงตามธรรมชาติให้มากที่สุด วาดด้วยเส้นอันแข็งแรงเด็ดเดี่ยว สีที่ใช้เป็นสีแดงและสีน้ำตาลระบายตัวสัตว์ ตัดเส้นเน้นเป็นบางส่วนด้วยสีดำ และที่น่าอัศจรรย์ใจคือ จิตรกรสมัยก่อนประวัติศาสตร์ผู้วาดภาพเหล่านี้ รู้จักการแก้ปัญหาการทับซ้อนกันของรูปทรง รวมทั้งแสดงถึงความเข้าใจความตื้นลึกของภาพตามหลักการวาดภาพที่มีทัศนมิติหรือสัดส่วนใกล้ไกล (perspective) ได้อย่างไร

**แหล่งข้อมูลอื่น**
  Altamira Cave National Museum , 
อัลตามิรา
หมวดหมู่:แหล่งมรดกโลกในประเทศสเปน
หมวดหมู่:แหล่งมรดกโลกทางวัฒนธรรม
หมวดหมู่:ประวัติศาสตร์สเปน
หมวดหมู่:พระราชวงศ์จักรีผู้ทรงมีเชื้อเจ้านายฝ่ายเหนือ

หมวดหมู่:ราชวงศ์จักรี
หมวดหมู่:ราชวงศ์ทิพย์จักร
๒๙๓
ปลากดดำ

ปลากดดำ หรือ ปลากดหม้อ (Crystal eye catfish, Black diamond catfish) ปลาน้ำจืดไม่มีเกล็ดชนิดหนึ่ง มีชื่อวิทยาศาสตร์ว่า Hemibagrus wyckii   
มีรูปร่างค่อนข้างสั้นป้อม หัวและลำตัวตอนหน้าแบนราบกว่าปลาชนิดอื่น ๆ ปากกว้าง ตาค่อนข้างเล็ก ส่วนหลังยกสูง ครีบหลังมีก้านแข็ง ครีบไขมันค่อนข้างยาว หนวดที่ริมฝีปากยาวถึงบริเวณหลัง ตัวมีสีเทาคล้ำหรือดำ ด้านท้องสีจาง ครีบสีคล้ำขอบบนและขอบล่างของครีบหางมีแถบสีขาวเห็นชัดเจน
มีขนาดประมาณ 30 เซนติเมตร ใหญ่สุด 70 เซนติเมตร พบในแม่น้ำสายใหญ่ทุกภาคของประเทศ และพบไปถึงบอร์เนียว เป็นปลากดที่มีราคาสูงชนิดหนึ่ง นิยมบริโภคด้วยการปรุงสดเหมือนปลากดคัง (H. wyckioides) และยังเลี้ยงเป็นปลาสวยงามได้อีกด้วย
ปลากดหม้อ ยังมีชื่อเรียกที่ต่างออกไปเช่น  "ปลาสิงห์ดำ", "ปลากดหางดอก"  ชื่อที่ใช้เรียกในวงการปลาสวยงามคือ "มรกตดำ"  เป็นปลาที่มีนิสัยดุร้ายก้าวร้าวมาก ไม่สามารถเลี้ยงรวมกับปลาชนิดอื่นได้เลย

**อ้างอิง**
  รูปและข้อมูลปลากดหม้อ

**แหล่งข้อมูลอื่น**
  รูปปลากดหม้อเพิ่มเติม
กดหม้อ
กดหม้อ
หมวดหมู่:สกุลเฮมอิบากรัส
กดหม้อ
กดหม้อ
กดหม้อ
กดหม้อ
กดหม้อ
กดหม้อ
กดหม้อ
ปลายาว

ปลายาว (Cá bông lau; Pangasius krempfi) เป็นปลาน้ำจืดชนิดหนึ่ง จัดอยู่ในวงศ์ปลาสวาย (Pangasiidae) มีลักษณะหัวเรียว ตาเล็ก ปากอยู่ด้านล่างของจะงอยปาก หนวดยาวถึงลูกตา รูปร่างเพรียวยาว ลำตัวค่อนข้างกลมและแบนข้างที่ด้านท้าย ตัวผู้มีปลายครีบหลังและครีบท้องยื่นเป็นเส้นสั้น ๆ ลำตัวมีสีเทาคล้ำอมฟ้า ข้างลำตัวสีจาง ครีบสีจาง ครีบหางมีสีเหลืองอ่อน ที่ขอบบนแฉกมีสีคล้ำจาง ๆ
มีขนาดประมาณ 40 เซนติเมตร พบใหญ่สุด 80 เซนติเมตร พบเฉพาะในแม่น้ำโขงตั้งแต่จังหวัดหนองคายถึงอุบลราชธานี เท่านั้น
เป็นปลาที่ตายง่ายมากหลังการจับจึงได้อีกชื่อจากชาวประมงที่จังหวัดหนองคายว่า "ปลาซวยเสาะ" แต่ที่จังหวัดนครพนมเรียกว่า "ปลายาว" บริโภคโดยการปรุงสด เนื้อมีรสชาติดี 
ปลายาวที่มีขนาดเล็กจะพบเฉพาะบริเวณปากแม่น้ำโขง และชายฝั่งทะเลไปถึงเกาะไหหลำ ในประเทศจีน

**อ้างอิง**

**แหล่งข้อมูลอื่น**
  การอพยพของปลาแม่น้ำโขง
ยาว
ยาว
ยาว
ยาว
หมวดหมู่:ปลาที่พบในประเทศจีน
หมวดหมู่:ประเทศไอร์แลนด์

left
อไร์แลนด์
อไร์แลนด์
หมวดหมู่:ประเทศที่ใช้ภาษาอังกฤษเป็นภาษาทางการ
อ
หมวดหมู่:ประเทศริมฝั่งมหาสมุทรแอตแลนติก
อ
หมวดหมู่:ราชวงศ์ทิวเดอร์

ทิวดอร์
ทิวดอร์
ทิวดอร์
หมวดหมู่:อังกฤษสมัยทิวเดอร์
หมวดหมู่:ชาวอังกฤษเชื้อสายเวลส์
หมวดหมู่:ประเทศซามัว

ซามัว
ซามัว
หมวดหมู่:ประเทศที่ใช้ภาษาอังกฤษเป็นภาษาทางการ
ซ
หมวดหมู่:กลุ่มเกาะในมหาสมุทรแปซิฟิก
หมวดหมู่:พอลินีเชีย
หมวดหมู่:หมู่เกาะซามัว
ซามัว
ดินแดน

ไฟล์:20190626 Harbor 0308 (48480740237).jpg|thumb|200 px|กรีนแลนด์ ดินแดนของเดนมาร์ก
ดินแดน (territory) คือเขตการปกครอง อาณานิคมหรืออาณาเขตที่ยังไม่ได้รับเอกราชของประเทศใดประเทศหนึ่ง หรืออาจจะยังไม่ได้รับการยอมรับจากนานาชาติก็ได้ ดินแดนในปัจจุบันบางดินแดนมีการเรียกร้องเอกราชกันบ้างแล้ว เช่น เวสเทิร์นสะฮาราของประเทศโมร็อกโก

**อ้างอิง**

**ดูเพิ่ม**
 รายชื่อประเทศและดินแดน- ประเทศ
หมวดหมู่:ประเทศ
หมวดหมู่:ดินแดน
วงศ์ปลากด

วงศ์ปลากด  (Naked catfishes, Bagrid catfishes) เป็นปลาหนังไม่มีเกล็ด ในวงศ์ Bagridae (/บา-กริ-ดี้/) มีส่วนหัวค่อนข้างแบนราบ แต่ลำตัวแบนข้างไปทางด้านท้าย ปากกว้างอยู่ที่ปลายสุดของจะงอยปาก มีฟันซี่เล็กแหลมขึ้นเป็นแถวบนขากรรไกรและเพดาน มีหนวด 4 คู่ โดยคู่ที่อยู่ตรงริมฝีปากยาวที่สุด ครีบหลังและครีบอกเป็นก้านแข็ง หรือเรียกว่า เงี่ยง ครีบไขมันค่อนข้างยาว ครีบหางเว้าลึก ในตัวผู้มักมีติ่งเล็กๆ ที่ช่องก้น  มีการกระจายพันธุ์ตามแหล่งน้ำจืดไปจนถึงน้ำกร่อยตั้งแต่ทวีปแอฟริกา, อนุทวีปอินเดีย, เอเชียอาคเนย์ ไปจนถึงหมู่เกาะซุนดา พบประมาณ 200 ชนิด 
สำหรับในประเทศไทย  จัดเป็นปลาหนังวงศ์ที่พบมากชนิดที่สุดของไทย โดยพบมากกว่า 25 ชนิด เป็นปลากินเนื้อ มีนิสัยดุร้ายก้าวร้าว มีพฤติกรรมมักกบดานอยู่กับพื้นนิ่ง  ๆ ถ้าไม่พบอาหารหรือล่าเหยื่อจะไม่เคลื่อนไหว กินอาหารได้หลากหลาย ตั้งแต่แมลง, ปลา, กุ้ง, ซากพืชซากสัตว์เน่าเปื่อย
เป็นปลาเศรษฐกิจที่สำคัญ นิยมนำมาบริโภคบ่อย ปลาในวงศ์นี้ มีชื่อสามัญในภาษาไทยมักเรียกรวม ๆ กันว่า "ปลากด" ในปลาขนาดใหญ่ และ "ปลาแขยง" (ปลาลูกแหยง ในภาษาใต้) หรือ "ปลามังกง" ในปลาขนาดเล็ก โดยมีสกุลที่ใหญ่ที่สุดคือสกุล Rita ที่พบได้ในประเทศอินเดียและแม่น้ำสาละวินที่เมื่อโตเต็มที่อาจใหญ่ได้ถึง 2 เมตร

**อ้างอิง**

**ดูเพิ่ม**
Pimelodidae

**แหล่งข้อมูลอื่น**
 Bagridae date=2011-09-21 

กด
กด
กฎบัตรแอตแลนติก

ไฟล์:Winston Churchill with Franklin D. Roosevelt on board USS Augusta (CA-31) on 9 August 1941 (NH 67201).jpg|thumb|เชอร์ชิลล์พบกับโรเซอเวลต์บนเรือยูเอสเอส ออกัสตาในการประชุมลับนอกฝั่งนิวฟันด์แลนด์
เชอร์ชิลล์พบกับโรเซอเวลต์บนเรือราชนาวีพรินซ์ออฟเวลส์
ร่างกฎบัตรแก้ไขลายมือเชอร์ชิลล์
กฎบัตรแอตแลนติก (Atlantic Charter) คำประกาศหลักการแห่งนโยบายแห่งชาติโดยประธานาธิบดีแฟรงคลิน ดี. โรเซอเวลต์แห่งสหรัฐอเมริกา และนายกรัฐมนตรีวินสตัน เชอร์ชิลล์แห่งอังกฤษ หลังการประชุมลับบนเรือรบยูเอสเอส ออกัสตานอกชายฝั่งนิวฟันด์แลนด์ เพื่อเป็นการสะท้อนประเด็น 14 ข้อของประธานาธิบดีวูดโรว์ วิลสันและคำประกาศ "สี่เสรีภาพ" ของประธานาธิบดีรูสเวลท์ในวันสาบานตัวเข้ารับตำแหน่งประธานาธิบดีเมื่อเดือนมกราคม พ.ศ. 2484
 กฎบัตรแอตแลนติก ครอบคลุม 8 ประเด็นสรุปได้ดังนี้- สหรัฐอเมริกาและสหราชอาณาจักรจะไม่แสวงหาดินแดนใหม่ใด ๆ- การปรับเปลี่ยนเขตแดนจะต้องเป็นไปตามความปรารถนาของพลเมือง- พลเมืองต้องสามารถกำหนดความมุ่งมั่นได้ด้วยตนเอง กำหนดการปกครองด้วยการเลือกตั้งอย่างอิสระ- ลดการกีดกันทางการค้า- สร้างความเสมอภาคและความร่วมมือทางเศรษฐกิจ และเสริมสร้างสวัสดิการและความมั่นคงทางสังคม- สร้างเสรีภาพในความต้องการ ในความกลัวและให้มีเสรีภาพในการพูดและแสดงความคิดเห็นของพลเมืองทุกคน- มีเสรีภาพในน่านน้ำมหาสมุทร- ยับยั้งการใช้กำลังทหาร ปลดอาวุธชาติผู้รุกรานและการปลดอาวุธทั่วไปหลังสงคราม
การยกร่างและการลงนามกฎบัตรได้กระทำอย่างเป็นความลับบนเรือรบ มีการแก้ไขการหลายครั้งและว่ามีการลงนามโดยโรเซอเวลต์และเชอร์ชิลล์ แต่ในความเป็นจริงยังไม่พบต้นฉบับที่ว่ามีการลงนามดังกล่าวทั้งเนื่องจากทั้งสองฝ่ายต้องส่งข้อความทางโทรเลขกลับไปให้คณะรัฐมนตรีสงครามเห็นชอบ จึงปรากฏหลักฐานให้เห็นเพียงร่างกฎบัตรที่เป็นลายมือเชอร์ชิลล์แก้ไข
หลังจากอเมริกาเข้าร่วมรบในสงครามโลกครั้งที่สอง ได้มีการลงนามเป็นกฎบัตรนานาชาติที่ร่วมลงนามโดยสหรัฐฯ สหราชอาณาจักร สหภาพโซเวียตและจีนในวันที่ 1 มกราคม พ.ศ. 2485 ที่กรุงวอชิงตัน ดี.ซี. และในวันต่อมาได้มีประเทศอื่น ๆ อีก 22 ประเทศเข้าร่วมลงนามรับรองด้วย
กฎบัตรแอตแลนติกได้กลายเป็นพื้นฐานของอุดมการณ์ของฝ่ายสัมพันธมิตรในการร่วมมือกันในระหว่างสงครามโลกครั้งที่สอง แต่ฝ่ายอักษะแปลความหมายของความร่วมมือทางการทูตนี้ว่าเป็นการรวมตัวเป็นพันธมิตรเพื่อต่อต้านตน ฮิตเลอร์กล่าวหาว่าการกระทำนี้คือหลักฐานของการร่วมมือสมรู้ร่วมคิดของชาวยิวอเมริกาและชาวยิวอังกฤษ ในจักรวรรดิญี่ปุ่นฝ่ายถืออำนาจทหารในรัฐบาลถือเอาเป็นเหตุผลักดันนโยบายเพื่อต่อสู้สหรัฐฯและสหราชอาณาจักร
กฎบัตรแอตแลนติกนี้ ต่อมาใช้เป็นพื้นฐานของการตั้งและการร่างกฎบัตรสหประชาชาติ

**อ้างอิง**
 Atlantic Meeting, H V Morton, published by Methuen, 1943

**แหล่งข้อมูลอื่น**
  ข้อความในเอกสารกฎบัตรแอตแลนติก
หมวดหมู่:การเมืองในสงครามโลกครั้งที่สอง
หมวดหมู่:การประชุมระหว่างสงครามโลกครั้งที่สอง
หมวดหมู่:กฎหมายในปี พ.ศ. 2484
หมวดหมู่:วินสตัน เชอร์ชิล
หมวดหมู่:แฟรงคลิน ดี. โรสเวลต์
หมวดหมู่:ฝ่ายสัมพันธมิตร (สงครามโลกครั้งที่สอง)
หมวดหมู่:ความสัมพันธ์ระหว่างประเทศในปี พ.ศ. 2484
วิล ยัง

วิลเลี่ยม โรเบิร์ต ยัง (William Robert Young) เกิดเมื่อวันที่ 20 มกราคม ค.ศ. 1979 เป็นนักร้องและนักแสดงชาวอังกฤษ โดยเริ่มมีชื่อเสียงจากการประกวด Pop Idol ในปี ค.ศ. 2002 ก่อนเข้าร่วมประกวด วิล ยัง เคยศึกษาทางด้านการเมือง ที่มหาวิทยาลัยเอ็กซิเตอร์ และด้านละครเพลง ที่อาร์ทส์เอ็ดดูเคชันนัลสคูล ในลอนดอน

**Pop Idol**
เดือน กุมภาพันธ์ ค.ศ. 2002 วิล ยัง เป็นผู้ชนะเลิศจากการแข่งขันรายการเรียลลิตี้โชว์ ชื่อดังของอังกฤษ Pop Idol ด้วยคะแนนโหวตที่มากถึง 4.6 ล้านโหวต เฉือดเฉือนรองชนะเลิศอย่าง กาเร็ท เกตส์ ได้อย่างสวยงาม

**ผลงานด้านเพลง**
 ซิงเกิลแรกเพลง ‘Anything Is Possible/Evergreen’ เป็นเจ้าของสถิติซิงเกิลที่ขายได้เร็วที่สุด- มีอัลบั้มอันดับหนึ่งของ UK Albums Chart ออกมาแล้ว 2 ชุดคือ From Now On (2002) และ Friday’s Child (2003) กับยอดขายว่า 4 ล้านก๊อปปี้ในอังกฤษ และตั๋วคอนเสิร์ตครั้งล่าสุดของเขาขายหมดในเวลา 30 นาที - วิล ยัง ชนะรางวัล Brit Awards ถึง 2 รางวัลคือ Best Breakthrough Artist’ และ ‘Best Male Artist’ (ปี 2004)- เพลง ‘Leave Right Now’ จากอัลบั้ม ‘Friday’s Child’ ที่ทำให้อัลบั้มชุดนี้ขายได้มากกว่า 1.5 ล้านแผ่นในอังกฤษ เมื่อมีซิงเกิลนี้ออกมาเพียงซิงเกิลเดียว และยังทำให้ Eg White ผู้แต่งเพลงนี้ได้รางวัล Best Song Musically And Lyrically จาก Ivor Novello Awards (2004)

**ผลงานด้านภาพยนตร์**
นอกจากงานเพลงแล้ว Will ยังได้ทำงานด้านภาพยนตร์ด้วย ภาพยนตร์เรื่องแรกของเขาคือ Mrs Henderson Presents ของผู้กำกับ Stephen Frears โดยรับบทเป็นนักออกแบบท่าเต้นและนักแสดงละครเวที ประกบนักแสดงรุ่นใหญ่อย่าง Bob Hoskins และ Judi Dench และร้องเพลงประกอบคือ ‘All The Things You Are’ (ของ Frank Sinatra)

**อันดับในชาร์ทต่างๆ**
อัลบั้ม 
# From Now On (2002) #1 UK 
# Friday's Child (2003) #1 UK 
# Keep On (2005) #2 UK 
ซิงเกิล 

**แหล่งข้อมูลอื่น**
  เว็บไซต์อย่างเป็นทางการของ วิล ยัง date=2006-08-20 -  เว็บไซต์ใน MySpace.com ของ วิล ยัง
หมวดหมู่:นักร้องอังกฤษที่มีความหลากหลายทางเพศ
หมวดหมู่:นักแสดงอังกฤษที่มีความหลากหลายทางเพศ
หมวดหมู่:ชายรักร่วมเพศชาวอังกฤษ
หมวดหมู่:บุคคลจากเทศมณฑลบาร์กเชอร์
หมวดหมู่:ศิษย์เก่าจากมหาวิทยาลัยเอ็กซิเตอร์
ราชกุมารี

ราชกุมารี (The Princess Royal) เป็นพระอิสริยยศตามราชประเพณี (แต่ไม่เป็นแบบอัตโนมัติ) ซึ่งพระมหากษัตริย์สหราชอาณาจักรพระราชทานแก่พระราชธิดาพระองค์ใหญ่ที่สุด โดยเจ้าหญิงพระองค์นั้นจะดำรงพระอิสริยยศนี้อยู่ตลอดพระชนม์ชีพ ดังนั้นจึงไม่สามารถที่จะสถาปนาเจ้าหญิงพระองค์อื่นให้เป็นราชกุมารีอีกพระองค์ได้ (เช่น สมเด็จพระราชินีนาถเอลิซาเบธที่ 2 ไม่เคยทรงดำรงพระอิสริยยศราชกุมารีเลย เนื่องจากตั้งแต่พระราชสมภพจนขึ้นครองราชสมบัติ เจ้าหญิงแมรี พระปิตุจฉา ทรงดำรงพระอิสริยยศนี้อยู่ก่อนแล้ว) จวบจนถึงปัจจุบันนี้ได้มีราชกุมารีมาแล้วทั้งสิ้น 7 พระองค์ โดยพระองค์ล่าสุดคือ เจ้าหญิงแอนน์ พระราชกุมารี
พระอิสริยยศนี้เกิดขึ้นเมื่อสมเด็จพระราชินีอ็องเรียต มารี (พ.ศ. 2252 - 2312) พระราชธิดาในพระเจ้าอ็องรีที่ 4 แห่งฝรั่งเศส และพระอัครมเหสีในพระเจ้าชาลส์ที่ 1 แห่งอังกฤษ มีพระประสงค์จะเลียนแบบการสถาปนาพระอิสริยยศ "Madame Royale" ให้กับพระราชธิดาพระองค์ใหญ่ของกษัตริย์ฝรั่งเศส พระอิสริยยศนี้จะต้องได้รับพระบรมราชานุญาต (Royal Warrant) ไม่ใช่สถาปนาจากพระราชสัญญาบัตร (Letters Patent) และไม่ได้พระราชทานแก่พระราชธิดาพระองค์ใหญ่โดยอัติโนมัติ หากแต่จะเป็นการแต่งตั้งจากพระบรมราชวินิจฉัยของพระมหากษัตริย์
เจ้าหญิงแมรี (หรือสมเด็จพระราชินีนาถแมรีที่ 2) (พ.ศ. 2208 - 2237) พระราชธิดาพระองค์ใหญ่ในพระเจ้าเจมส์ที่ 2 และพระอัครมเหสีในพระเจ้าวิลเลียมที่ 3 แห่งอังกฤษ (พ.ศ. 2193 - 2245) และเจ้าหญิงโซฟี โดโรเทอา พระราชธิดาเพียงพระองค์เดียวในพระเจ้าจอร์จที่ 1 และต่อมาเป็นพระอัครมเหสีในพระเจ้าฟรีดริช วิลเฮล์มที่ 1 แห่งปรัสเซีย ทั้งสองทรงเหมาะสมกับพระอิสริยยศนี้ หากแต่ไม่ทรงได้รับพระราชทาน

**รายพระนามราชกุมารี**
เจ้าหญิงที่ทรงเคยดำรงพระอิสริยยศเป็น "ราชกุมารี" อย่างเป็นทางการมีจำนวน 7 พระองค์ ดังนี้

**ราชกุมารีในประเทศไทย**
พระเจ้าวรวงศ์เธอ พระองค์เจ้าจุลจักรพงษ์ ได้ทรงพระนิพนธ์แปลพระอิสริยยศ Princess Royal ไว้ในหนังสือเกิดวังปารุสก์ และพระนิพนธ์อีกหลายเล่มว่า เจ้าฟ้าพระวรกุมารี บ้างทรงทับศัพท์ตรงตัวว่า เจ้าฟ้าหญิงรอยัล
ส่วนสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชธิดาในพระบาทสมเด็จพระมหาภูมิพลอดุลยเดชมหาราช บรมนาถบพิตร ได้รับการสถาปนาพระอิสริยยศขึ้นเป็น "สยามบรมราชกุมารี" ซึ่งเป็นพระอิสริยยศที่เทียบเท่า "ราชกุมารี"

**อ้างอิง**

หมวดหมู่:ฐานันดรศักดิ์
อนุสาวรีย์เจ้าบุญวาทย์วงษ์มานิต

อนุสาวรีย์เจ้าบุญวาทย์วงษ์มานิต เป็นอนุสรณ์สถานที่สร้างในปี พ.ศ. 2521 เพื่ออุทิศแด่เจ้าบุญวาทย์วงษ์มานิต เจ้าผู้ครองนครลำปาง องค์ที่ 13 ครองนครในระหว่างปี พ.ศ. 2440 ถึงปี พ.ศ. 2465 เป็นเจ้าผู้ครองนครองค์สุดท้ายที่ได้รับโปรดเกล้าฯ แต่งตั้งจากสยามประเทศ

**ประวัติ**
อนุสาวรีย์เจ้าบุญวาทย์วงษ์มานิตเกิดขึ้นจากการดำริร่วมกันของสมาคมนักเรียนเก่าโรงเรียนบุญวาทย์วิทยาลัยและโรงเรียนบุญวาทย์วิทยาลัย เมื่อวันที่ 25 ตุลาคม พ.ศ. 2516 โดยมีวัตถุประสงค์เพื่อเป็นการประกาศเกียรติคุณและสักการบูชา เป็นการแสดงความกตัญญูกตเวทิตาต่อท่านผู้สถาปนาโรงเรียน
ต่อมาเมื่อวันที่ 13 สิงหาคม พ.ศ. 2517 ได้จัดทำเหรียญพ่อเจ้าบุญวาทย์ฯ ให้ประชาชนชาวลำปางเช่าบูชา โดยมีหลวงพ่อเกษม เขมโก เป็นประธานฝ่านสงฆ์ และประสานงานร่วมกับเจ้าบุญส่ง ณ ลำปาง และเจ้าประเวทย์ ณ ลำปาง ในครั้งนั้นหลวงพ่อเกษม เขมโก ได้มอบทุนจำนวน 400,000 บาท เพื่อสร้างอนุสาวรีย์ 200,000 บาท และสร้างอาคารสมาคมนักเรียนเก่า 200,000 บาท
ต่อมากองหัตถศิลป์ กรมศิลปากร ได้ดำเนินการออกแบบและปั้นอนุสาวรีย์ขึ้น โดยสมเด็จพระอริยวงศาคตญาณ สมเด็จพระสังฆราช (วาสน์ วาสโน) ประธานฝ่ายสงฆ์ ทรงเป็นประธานเททองหล่อ และมีศาสตราจารย์ นายแพทย์ บุญสม มาร์ติน รัฐมนตรีว่าการกระทรวงศึกษาธิการ เป็นประธานในพิธีวางศิลาฤกษ์ฐานอนุสาวรีย์ และอัญเชิญอนุสาวรีย์ขึ้นประดิษฐาน เมื่อวันที่ 13 กรกฎาคม พ.ศ. 2521 และได้กระทำพิธีเปิดอนุสาวรีย์เมื่อวันที่ 15 พฤศจิกายนของปีเดียวกัน
ในทุกวันที่ 5 ตุลาคม ซึ่งเป็นวันคล้ายวันถึงแก่พิราลัยของเจ้าบุญวาทย์วงศ์มานิต จะมีพิธีถวายพวงมาลาเป็นประจำทุกปี

**อ้างอิง**
บุญวาทย์
หมวดหมู่:สิ่งก่อสร้างในอำเภอเมืองลำปาง
หมวดหมู่:โรงเรียนบุญวาทย์วิทยาลัย
ข้าวต้มน้ำวุ้น

ข้าวต้มน้ำวุ้น เป็นของหวานทำด้วยข้าวเหนียวห่อใบตองเป็นรูปสามเหลี่ยม ต้มสุก รับประทานกับน้ำเชื่อม

**เครื่องปรุง**
ข้าวเหนียว น้ำเชื่อม น้ำใบเตย น้ำแข็ง- แช่ข้าวเหนียวกับน้ำใบเตยหรือน้ำเปล่าราว 1 – 1 ½ ช.ม. ห่อข้าวเหนียวเป็นรูปสามเหลี่ยม กลัดด้วยไม้กลัดให้เรียบร้อย- นำไปนึ่งให้สุกแล้วรับประทานกับน้ำเชื่อม

**อ้างอิง**
หมวดหมู่:ขนมไทย
ไฟนอลแฟนตาซีคอลเล็คชัน

ไฟนอลแฟนตาซีคอลเล็คชัน (ファイナルファンタジーコレクション ; Final Fantasy Collection) เป็นการนำเอาเกมไฟนอลแฟนตาซีทั้ง 3 ภาค ที่ถูกรีเมคมาลงเครื่องเพลย์สเตชันในช่วงปี 1997-1999 ได้แก่ ไฟนอลแฟนตาซี IV ไฟนอลแฟนตาซี V และ ไฟนอลแฟนตาซี VI มารวมและออกจำหน่ายเป็นเซ็ตเดียวกัน ซึ่งตัวเกมทั้ง 3 ภาคเคยเป็นเกมจากเครื่องซุปเปอร์แฟมิคอมทั้งสิ้น โดยในฉบับรีเมคนี้ ตัวเกมและเนื้อหาทั้งหมดไม่ได้มีการเปลี่ยนแปลงแต่อย่างใด แต่ได้เพิ่มเติมภาพ คอมพิวเตอร์กราฟิก (CG) เข้าไปในส่วนฉากเปิดของเกม และมีโหมดพิเศษ เช่น โหมดรวมภาพ เพลง และ CG มูวี่ ให้ดูหลังจากที่เล่นเกมจบ 
ไฟนอลแฟนตาซีคอลเล็คชั่นได้ออกวางจำหน่ายในประเทศญี่ปุ่น เมื่อวันที่ 11 มีนาคม ค.ศ. 1999 โดย บริษัทสแควร์จำกัด
ฟไนอลแฟนตาซีคอลเล็คชัน
ดัชนีการพัฒนามนุษย์

430px
ดัชนีการพัฒนามนุษย์ (Human Development Index) หรือ เอชดีไอ (HDI) คือดัชนีทางสถิติแบบองค์รวมที่รวบรวมข้อมูลเกี่ยวกับการคาดหมายคงชีพ การศึกษา และรายได้เฉลี่ยต่อหัว ซึ่งใช้จัดลำดับการพัฒนามนุษย์ในแต่ละประเทศเป็น 4 กลุ่ม ยิ่งประเทศใดมีระดับการคาดหมายคงชีพ การศึกษา และรายได้เฉลี่ยต่อหัวมาก ก็จะยิ่งส่งผลให้ระดับการพัฒนามนุษย์มากตามไปด้วย ทั้งนี้ดัชนีดังกล่าวได้รับการพัฒนาโดยนักเศรษฐศาสตร์ชาวปากีสถาน มาห์บับ อุล ฮัก ร่วมกับนักเศรษฐศาสตร์ชาวอินเดีย อมรรตยะ เสน ซึ่งได้วางกรอบการศึกษาไว้ว่าผู้คนสามารถที่จะ "เป็น" หรือ "กระทำ" สิ่งที่ตนปรารถนาในชีวิตได้หรือไม่ และเผยแพร่รายงานการศึกษาโดยโครงการพัฒนาแห่งสหประชาชาติ
ใน พ.ศ. 2553 รายงานการพัฒนามนุษย์ได้ริเริ่มดัชนีการพัฒนามนุษย์ปรับปรุงด้วยความไม่เท่าเทียมหรือ "ไอเอชดีไอ" (Inequality-adjusted Human Development Index; IHDI) ในขณะที่ดัชนีแบบเดิมยังถือว่ามีข้อมูลที่เป็นประโยชน์อยู่ โดยกล่าวว่า "ไอเอชดีไอคือดัชนีที่สะท้อนระดับการพัฒนามนุษย์ที่แท้จริง (เนื่องจากพิจารณาความไม่เท่าเทียมในสังคมด้วย)" และ "อาจมองได้ว่าดัชนีการพัฒนามนุษย์แบบเดิมคือศักยภาพในการพัฒนามนุษย์ (ดัชนีไอเอชดีไอสูงสุดที่เป็นได้ เนื่องจากเป็นกรณีที่สังคมมีความเท่าเทียมกันโดยสมบูรณ์)"

ดัชนีการพัฒนามนุษย์วัดความสำเร็จโดยเฉลี่ยของแต่ละประเทศในการพัฒนามนุษย์สามด้านหลัก ๆ ได้แก่
*การมีชีวิตที่ยืนยาวและมีสุขภาพดี - วัดจากอายุขัย
*ความรู้ - วัดจากการรู้หนังสือ (มีน้ำหนักเป็นสองในสามส่วน) และอัตราส่วนการเข้าเรียนสุทธิที่รวมกันทั้งระดับประถม มัธยม และอุดมศึกษา (มีน้ำหนักเป็นหนึ่งในสามส่วน)
*มาตรฐานคุณภาพชีวิต - วัดจากผลิตภัณฑ์มวลรวมภายในประเทศ (Gross Domestic Product - GDP) ต่อหัวและความเท่าเทียมกันของอำนาจซื้อ (purchasing power parity - PPP) 

ในแต่ละปี รัฐสมาชิกองค์การสหประชาชาติจะได้รับการจัดอันดับตามดัชนีนี้ ประเทศที่ได้รับการจัดอยู่ในอันดับต้น ๆ มักจะโฆษณาผลการจัดอันดับดังกล่าว (เช่น กรณีของนายฌอง เครเตียง อดีตนายกรัฐมนตรีของแคนาดา) เพื่อที่จะดึงดูดให้บุคลากรที่มีความสามารถอพยพเข้ามาในประเทศของตนมากขึ้น (เพื่อเป็นทรัพยากรมนุษย์ในทางเศรษฐกิจ) หรือเพื่อที่จะลดแรงจูงใจในการอพยพย้ายออก อย่างไรก็ดี องค์การสหประชาชาติยังมีวิธีการวัดความยากจนในแต่ละประเทศอีกด้วย โดยการใช้ดัชนีความยากจนมนุษย์ (Human Poverty Index)
ในปัจจุบันประเทศไทยได้รับการจัดเป็นประเทศที่มีดัชนีการพัฒนามนุษย์สูงมาก จากข้อมูลใน พ.ศ. 2564 ซึ่งเผยแพร่รายงานในวันที่ 8 กันยายน พ.ศ. 2565 โดยโครงการพัฒนาแห่งสหประชาชาติ 

**ดัชนีการพัฒนามนุษย์ พ.ศ. 2564**
โครงการพัฒนาแห่งสหประชาชาติได้เผยแพร่รายงานการพัฒนามนุษย์ พ.ศ. 2565 ในวันที่ 8 กันยายน พ.ศ. 2565 และได้คำนวณคะแนนสำหรับดัชนีการพัฒนามนุษย์จากประมาณการข้อมูลสำหรับ พ.ศ. 2564 ตารางด้านล่างต่อไปนี้คือกลุ่มประเทศที่มีระดับการพัฒนามนุษย์ "สูงมาก" จำนวน 66 ลำดับ-  = สูงขึ้น-  = คงเดิม-  = ต่ำลง- ตัวเลขด้านข้างเครื่องหมายแสดงถึงอันดับที่เปลี่ยนแปลงไปจากปีก่อนหน้า

**ประเทศไทย**
ประเทศไทยได้รับการจัดอยู่ในกลุ่มประเทศที่มีการพัฒนามนุษย์ในระดับ "สูงมาก" ซึ่งสถิติคะแนนย้อนหลัง (สำหรับการประเมินใน พ.ศ. 2564) เป็นดังต่อไปนี้

**อ้างอิง**
การพัฒนามนุษย์
หมวดหมู่:ความเหลื่อมล้ำทางเศรษฐกิจ
หมวดหมู่:เศรษฐศาสตร์สิ่งแวดล้อม
โดเมน

โดเมน (domain) อาจหมายถึง- โดเมน (ชีววิทยา) - การจำแนกสิ่งมีชีวิตที่อยู่เหนืออาณาจักรขึ้นไป- ในทางคอมพิวเตอร์และสารสนเทศ
** ชื่อโดเมน - ชื่อที่ตั้งให้คอมพิวเตอร์แทนที่ไอพีแอดเดรส
** ระบบการตั้งชื่อโดเมน
** วินโดวส์เซิร์ฟเวอร์โดเมน - การบริหารจัดการกลุ่มเครื่องคอมพิวเตอร์จากศูนย์กลาง
** โดเมน/โอเอส - ระบบปฏิบัติการ- ในทางคณิตศาสตร์
** โดเมน (ฟังก์ชัน) - เซตของอาร์กิวเมนต์ที่ใส่ลงในฟังก์ชัน
** โดเมน (ทฤษฎีริง) - ริงชนิดหนึ่ง เช่น โดเมนปริพันธ์ โดเมนแบบยุคลิด
** ทฤษฎีโดเมน - สาขาหนึ่งของคณิตศาสตร์ที่ศึกษาเซตอันดับ
ในภาษาอังกฤษ
คำว่า domain สามารถหมายถึง เขตปกครอง หรือ อาณาจักร
กระสูบ

กระสูบ สามารถหมายถึง- กระสูบจุด ปลาน้ำจืดชนิดหนึ่ง มีชื่อวิทยาศาสตร์ว่า Hampala dispar- กระสูบขีด ปลาน้ำจืดชนิดหนึ่ง มีชื่อวิทยาศาสตร์ว่า Hampala macrolepidota
สมเด็จพระอริยวงศาคตญาณ

สมเด็จพระอริยวงศาคตญาณ เป็นราชทินนามของสมเด็จพระราชาคณะ ที่พระบาทสมเด็จพระจอมเกล้าเจ้าอยู่หัวทรงสถาปนาขึ้นโดยปรับจากราชทินนาม "สมเด็จพระอริยวงษญาณ" ซึ่งใช้มาแต่เดิม และพระราชทานแก่สมเด็จพระอริยวงศาคตญาณ (อู่) เป็นรูปแรก ต่อมาพระบาทสมเด็จพระจุลจอมเกล้าเจ้าอยู่หัวทรงสถาปนาสมเด็จพระอริยวงศาคตญาณ (สา ปุสฺสเทโว) เจ้าคณะใหญ่คณะเหนือ เป็นสมเด็จพระสังฆราชในราชทินนามเดิม "สมเด็จพระอริยวงศาคตญาณ" จึงใช้เป็นราชทินนามของสมเด็จพระสังฆราชไทยที่เป็นสามัญชนมานับแต่นั้น

**รายนาม**
ในปัจจุบันมีพระภิกษุได้รับสถาปนาเป็น "สมเด็จพระอริยวงศาคตญาณ" รวมทั้งสิ้น 9 รูป/พระองค์ ดังนี้
กรีนเบย์ แพกเกอส์

กรีนเบย์ แพคเกอรส์ (Green Bay Packers) คือทีมอเมริกันฟุตบอลอาชีพของเมืองกรีนเบย์ ในปัจจุบันเล่นอยู่ในลีกเอ็นเอฟแอล แพคเกอรส์ ชนะซูเปอร์โบวล์ หนึ่งครั้งใน ซูเปอร์โบวล์ XXXI แพคเกอร์เป็นทีมเดียวในเอ็นเอฟแอลที่ตั้งอยู่ในเมืองขนาดเล็ก

**อ้างอิง**

**แหล่งข้อมูลอื่น**
  Green Bay Packers at the National Football League official website-  Green Bay Packers at the Milwaukee Journal Sentinel-  Green Bay Packers at the Green Bay Press-Gazette- id=lccn-n50-81665
หมวดหมู่:ทีมอเมริกันฟุตบอลในสหรัฐอเมริกา
หมวดหมู่:กรีนเบย์ แพกเกอส์
หมวดหมู่:ทีมของเนชันแนลฟุตบอลลีก
กรีนเบย์

สนามกีฬาลอมโบ สนามอเมริกันฟุตบอลของ กรีนเบย์ แพคเกอร์
กรีนเบย์ (Green Bay) เป็นเมืองในรัฐวิสคอนซิน ในเขตเคาน์ตีบราวน์ ตั้งอยู่ที่ใกล้ปากอ่าวกรีนเบย์ ตั้งอยู่ทางเหนือของเมืองมิลวอกี 180 กม. (112 ไมล์) ตามสำมะโนปี 2547 กรีนเบย์มีประชากรประมาณ 101,100 คน
กรีนเบย์ แพคเกอร์ ทีมอเมริกันฟุตบอลประจำเมืองโดยเริ่มตั้งแต่ปี ค.ศ. 1919 โดยเมืองกรีนเบย์ได้เป็นเมืองที่เล็กที่สุดที่มีทีมอเมริกันฟุตบอลในเอ็นเอฟแอลในเมือง

**ตารางสภาพภูมิอากาศในกรีนเบย์**

**สถานศึกษา**

**เมืองพี่เมืองน้อง**
 Mexico อิราปัวโต, เม็กซิโก

**อ้างอิง**

**แหล่งข้อมูลอื่น**
  เว็บไซต์ทางการเมืองกรีนเบย์-  เว็บไซต์ทางการของย่านบรอดเวย์-  Packer Country Visitor & Convention Bureau date=2008-10-14 -  หอการค้ากรีนเบย์ date=2016-02-04 -  Belgian-American Research Collection
กรีนเบย์
มิสเตอร์เคนเนดี

เคนเนต แอนเดอร์สัน (Kenneth Anderson; 6 มีนาคม ค.ศ. 1976) เป็นนักมวยปล้ำอาชีพชาวอเมริกันที่รู้จักกันดีในชื่อ มิสเตอร์เคนเนดี (Mr. Kennedy) หรือ เคน เคนเนดี (Ken Kennedy) เป็นแชมป์ยูเอสของ WWE และชนะการปล้ำไต่บันได Money In The Bank ในเรสเซิลเมเนีย ครั้งที่ 23 แต่ถูกชิงกระเป๋าไปโดยเอดจ์ ทำให้เขาเสียสิทธิ์ชิงแชมป์โลกเฮฟวี่เวท และในวันที่ 29 พฤกษภาคม ค.ศ. 2009 ทาง WWE ได้ไล่เคนเนดีออกอย่างกะทันหัน โดยข่าวนี้ได้ประกาศผ่านเว็บไซด์ส่วนตัวของเขาเอง ก่อนจะย้ายมาสังกัดอยู่ TNA ในชื่อ เคน แอนเดอร์สัน (Ken Anderson) หรือ มิสเตอร์แอนเดอร์สัน (Mr. Anderson)  ได้เป็นแชมป์โลก TNA

**แชมป์และรางวัล**
ไฟล์:Kennedy-MITB-winner.jpg|thumb|220px|ตอนคว้ากระเป๋าสิทธิ์มันนีอินเดอะแบงก์ในเรสเซิลเมเนีย ครั้งที่ 23- All-Star Championship Wrestling/ACW Wisconsin
** ACW Heavyweight Championship (4 times)
** ACW Tag Team Championship (3 times) – with Mike Mercury (1), Eric Hammers (1), and Adrian Serrano (1)
** ACW Television Championship (1 time)
** ACW Hall of Fame (Class of 2009)- Big League Wrestling
** BLW World Heavyweight Championship (1 time)
** BLW Tag Team Championship (1 time)- Championship Of Wrestling
** cOw/WPWI United Championship (1 time)- Great Lakes Championship Wrestling
** GLCW Heavyweight Championship (1 time)
*Heavy on Wrestling
**HoW Undisputed Championship (1 time)- Mid American Wrestling
** MAW Heavyweight Championship (1 time)- NWA Midwest
** NWA Midwest Heavyweight Championship (1 time)- Nu-Wrestling Evolution/New Wrestling Entertainment
** NWE World Heavyweight Championship (1 time)- Pro Wrestling Illustrated
** Ranked No. 7 of the top 500 singles wrestlers of the year in the PWI 500 in 2011- Pro Wrestling Pride 
** PWP Heavyweight Championship (1 time)- River City Championship Wrestling
** RCCW Heavyweight Championship (1 time)- Total Nonstop Action Wrestling
** TNA World Heavyweight Championship (2 time)- Ultimate Pro Championship Wrestling
** UPCW Tag Team Championship (1 time) – with Big Daddy Loker- World Association of Wrestling
** WAW World Heavyweight Championship (1 time)- World Wrestling Entertainment
** WWE United States Championship (1 time)
** Money in the Bank (2007)- Wrestling Observer Newsletter
**Best Gimmick (2005)
** Worst Gimmick (2013) as a member of Aces & Eights- Xtreme Intense Championship Wrestling
** XICW Tag Team Championship (1 time) – with Joey Padgett

**อ้างอิง**

**แหล่งข้อมูลอื่น**
 mrkenanderson-  TNA Wrestling profile- name = Ken Anderson
หมวดหมู่:นักมวยปล้ำอาชีพชาวอเมริกัน
หมวดหมู่:บุคคลจากรัฐวิสคอนซิน
เพลงชาติกัมพูชา (แก้ความกำกวม)

เพลงชาติกัมพูชา อาจหมายถึง- นครราช เพลงชาติกัมพูชาเพลงแรกสุด และเป็นเพลงที่ใช้อยู่ในปัจจุบัน (พ.ศ. 2496 -  พ.ศ. 2512, พ.ศ. 2518 -  พ.ศ. 2519, พ.ศ. 2536 - ปัจจุบัน)- เพลงชาติสาธารณรัฐเขมร เพลงชาติกัมพูชาสมัยการปกครองของนายพลลอน นอล ในชื่อประเทศสาธารณรัฐเขมร (พ.ศ. 2512 - 2518)- สิบเจ็ดเมษามหาโชคชัย เพลงชาติกัมพูชาสมัยกัมพูชาประชาธิปไตย ภายใต้การปกครองของเขมรแดง (พ.ศ. 2519 - 2522)- เพลงชาติสาธารณรัฐประชาชนกัมพูชา เพลงชาติกัมพูชาสมัยรัฐบาลคอมมิวนิสต์ของเฮง สัมริน (พ.ศ. 2522 - 2528)
เอ็สเซิน

เอ็สเซิน (Essen) เป็นนครในรัฐนอร์ทไรน์-เว็สท์ฟาเลิน ประเทศเยอรมนี ตั้งอยู่ริมฝั่งแม่น้ำรัวร์ เอ็สเซินเป็นเมืองที่ใหญ่เป็นอันดับสองของแคว้นรูร์ และใหญ่เป็นอันดับแปดในประเทศเยอรมนี มีประชากร 584,295 คน (เมื่อ 1 มกราคม พ.ศ. 2549)
เมื่อเดือนมิถุนายน พ.ศ. 2548 เมืองเอ็สเซินได้รับเลือกเป็น "เมืองหลวงทางวัฒนธรรมของยุโรป 2010"

**อ้างอิง**

**แหล่งข้อมูลอื่น**
  Essen.de date=1996-12-21  เว็บไซต์อย่างเป็นทางการ

หมวดหมู่:เมืองหลวงทางวัฒนธรรมของยุโรป
หมวดหมู่:เสรีนครจักรวรรดิ